|  |
| --- |
| **শিল্প মন্ত্রণালয়** |

**১.0 ভূমিকা**

দেশের আর্থ-সামাজিক অগ্রগতিতে প্রবৃদ্ধি অর্জন, কর্মসংস্থান সৃষ্টি ও জনগণের জীবনমানের উন্নয়নে শিল্পায়ন একটি গুরুত্বপূর্ণ পূর্বশর্ত। এ লক্ষ্যে শিল্প মন্ত্রণালয় দেশে শিল্প স্থাপন ও প্রসারে নীতি নির্ধারণ এবং কৌশল প্রণয়নে প্রয়োজনীয় সুযোগ-সুবিধা ও সহায়তা প্রদান করে আসছে। বাংলাদেশের অর্থনৈতিক ও সামাজিক উন্নয়নে শিল্প খাতের ভূমিকা অপরিসীম। জিডিপিতে বৃহৎ শিল্পখাত ৪টি খাতের সমন্বয়ে গঠিত। বাংলাদেশ পরিসংখ্যান ব্যুরো’র হিসাব অনুযায়ী ২০২০-২১ অর্থবছরে জিডিপিতে সার্বিক শিল্পখাতের অবদান ছিল ৩৬.০১ শতাংশ। ২০২১-২২ অর্থবছরে এ খাতের অবদান দাঁড়িয়েছে ৩৭.০৭ শতাংশে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

শিল্প মন্ত্রণালয়ের কার্যবণ্টন (Allocation of Business) এ নারী উন্নয়ন সংশ্লিষ্ট কোনো সুনির্দিষ্ট ব্যাখ্যা বা অনুচ্ছেদ নেই। নারী উন্নয়নের জন্য অন্যান্য মন্ত্রণালয়ের মতো এ মন্ত্রণালয়ের প্রত্যক্ষভাবে কোনো বিশেষ লক্ষ্যমাত্রা অর্জন কিংবা প্রতিশ্রুতি বাস্তবায়নের অঙ্গীকার না থাকলেও এ মন্ত্রণালয়ের বিভিন্ন কার্যক্রমে পরোক্ষভাবে নারী উন্নয়নের বিষয়টি বিদ্যমান রয়েছে। শিল্প মন্ত্রণালয় নারী উন্নয়ন সংশ্লিষ্ট ভিন্ন ভিন্ন প্রকল্প/কর্মসূচি গ্রহণ করছে। এছাড়া মন্ত্রণালয়ের প্রধান কার্যাবলির মধ্যে অন্যতম হচ্ছে জলবায়ু পরিবর্তনের ঝুঁকি বিবেচনায় রেখে যুগোপযোগী শিল্পনীতি প্রণয়ন ও পরিবেশবান্ধব শিল্পায়ন নিশ্চিতকরণ, আন্তর্জাতিক পুঁজি বিনিয়োগ চুক্তির মাধ্যমে বিনিয়োগ বৃদ্ধি ও সুরক্ষা, শিল্পোদ্যোক্তা এবং শিল্প ব্যবস্থাপনা প্রশিক্ষণের মাধ্যমে শ্রম দক্ষতার উন্নয়ন ও উৎপাদনশীলতা বৃদ্ধি; পণ্যের প্যাটেন্ট, ডিজাইন এবং ট্রেডমাকর্স নিবন্ধন কার্যক্রমকে শক্তিশালীকরণ এবং মেধাসম্পদ সুরক্ষা, কুটির, ক্ষুদ্র ও মাঝারি শিল্পের উন্নয়ন এবং রাষ্ট্রীয় ব্যবস্থাপনায় সার, চিনি ও লবণ উৎপাদন, পণ্য ও সেবার আন্তর্জাতিক মানের সাথে সংগতিপূর্ণ দেশীয় মান নির্ধারণ ও সামঞ্জস্যকরণ এবং অ্যাক্রেডিটেশন প্রদান, জাহাজ নির্মাণ ও জাহাজ পুনঃপ্রক্রিয়াজাতকরণ শিল্প ব্যবস্থাপনায় নীতিগত সহায়তা প্রদান এবং রাষ্ট্রায়ত্ত শিল্প কারখানা লাভজনক করার যথাযথ পদক্ষেপ গ্রহণ।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| শিল্প মন্ত্রণালয় | ২০৬ | 170 | ৩৬ | 17.5 |
| ন্যাশনাল প্রোডাকটিভিটি অর্গানাইজেশন | ৪৩ | 33 | ১০ | 23.3 |
| পেটেন্ট, ডিজাইন ও ট্রেড মার্কস অধিদপ্তর | ৬৬ | 55 | ১১ | 16.7 |
| প্রধান বয়লার পরিদর্শকের কার্যালয় | ১০৫ | 98 | ০৭ | 6.7 |
| বাংলাদেশ কেমিক্যাল ইন্ডাস্ট্রিজ কর্পোরেশন | ১,৫৮৩ | 1,137 | ৪৪৬ | 28.2 |
| বাংলাদেশ ইস্পাত ও প্রকৌশল কর্পোরেশন | ২২৭ | 216 | ১১ | 4.9 |
| বাংলাদেশ ক্ষুদ্র ও কুটির শিল্প কর্পোরেশন | ১,৭৮৭ | 1,497 | ২৯০ | 16.2 |
| বাংলাদেশ স্ট্যান্ডার্ডস এন্ড টেস্টিং ইনস্টিউট | ৩৮৩ | 322 | ৬১ | 15.9 |
| বাংলাদেশ চিনি ও খাদ্য শিল্প কর্পোরেশন | ১,৬৬৬ | 1,347 | ৩১৯ | 19.2 |
| বাংলাদেশ শিল্প কারিগরি সহায়তা কেন্দ্র | ৫৮৪ | 552 | ৩২ | 5.5 |
| বাংলাদেশ ইনস্টিউট অব ম্যানেজমেন্ট | ৯৩ | 75 | ১৮ | 19.4 |
| বাংলাদেশ অ্যাক্রেডিটেশন বোর্ড | ১২ | 11 | ১ | 8.3 |
| এসএমই ফাউন্ডেশন | ৭৯ | 66 | ১৩ | 16.5 |
| **মোট :** | **৬,৮৩৪** | **৫,৫৭৯** | **1,255** | **18.4** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | | | **সংশোধিত 2023-২4** | | | **বাজেট 2023-২4** | | | **প্রকৃত 2022-23** | | |
| --- | --- | --- | --- | --- | --- | --- | --- | --- | --- | --- | --- | --- |
| **বাজেট** | **নারীর হিস্যা** | | **সংশোধিত** | **নারীর হিস্যা** | | **বাজেট** | **নারীর হিস্যা** | | **প্রকৃত** | **নারীর হিস্যা** | |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রাণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)** |
| --- | --- |
| রাষ্ট্রায়ত্ত খাতের বন্ধ কলকারখানা চালু করা এবং চাহিদা ও সম্ভাবনানুযায়ী শিল্প স্থাপন | Balancing Modernization and Renovation Expansion (BMRE)-এর মাধ্যমে রাষ্ট্রায়ত্ত খাতের বন্ধ কলকারখানা চালু করা হচ্ছে। অন্যদিকে জাহাজ নির্মাণ শিল্প, প্লাস্টিক ও মুদ্রণ শিল্প, মৌ-চাষ শিল্পসহ বিভিন্ন শিল্প স্থাপনের মাধ্যমে কর্মসংস্থান ও উৎপাদনশীলতা বৃদ্ধি করা সম্ভব হবে বিধায় এ খাতকে অগ্রাধিকার দেয়া হয়েছে। জাহাজ নির্মাণ শিল্প ব্যতীত বাকি শিল্পগুলো নারীবান্ধব। এসব শিল্পে উপর্যুক্ত কর্মপরিবেশ সৃষ্টি করার ফলে কর্মক্ষেত্রে নারীদের নিরাপত্তা বৃদ্ধি ও ঝুঁকি হ্রাস সম্ভব হয়েছে। |
| বিসিকের শিল্প নগর অর্থনৈতিক জোন কর্মসূচিকে শক্তিশালীকরণ ও সম্প্রসারণ | শিল্পনগরী প্রতিষ্ঠা কর্মসূচি সম্প্রসারণের মাধ্যমে অর্থনৈতিকভাবে অনুন্নত অঞ্চলসমূহে শিল্প অবকাঠামো নির্মাণ ও অন্যান্য সুযোগ-সুবিধা নিশ্চিতকরণের মাধ্যমে শিল্প বিকাশের গতি ত্বরান্বিত হয়েছে। এছাড়া ঔষধ শিল্প পার্ক স্থাপনের মাধ্যমে কাঁচামালের জোগান নিশ্চিত করে ঔষধ শিল্পে স্বয়ংসম্পূর্ণতা অর্জন ও ঔষধ রপ্তানির মাধ্যমে বৈদেশিক মুদ্রা অর্জন সম্ভব হচ্ছে। এই কর্মসূচি গ্রহণ করার কারণে পুরুষদের পাশাপাশি নারীদের কর্মসংস্থানের সুযোগ সৃষ্টি হচ্ছে। |
| কৃষি নিরাপত্তার স্বার্থে সার উৎপাদনে স্বয়ংসম্পূর্ণতা অর্জন | সার উৎপাদনে স্বয়ংসম্পূর্ণতা অর্জনের লক্ষ্যে নতুন নতুন সার কারখানা স্থাপন করা হচ্ছে। সেখানে পুরুষের পাশাপাশি নারী শ্রমিকদের কাজের সংস্থান হচ্ছে। |
| দূষণমুক্ত শিল্পায়ন নিশ্চিতকরণ | ঢাকা নগরীর দূষণ হ্রাসের জন্য ট্যানারি শিল্প নগরীকে সাভারে স্থানান্তর করার ফলে উপযুক্ত কর্মপরিবেশ সৃষ্টি হয়েছে। এটি কর্মক্ষেত্রে নারীর নিরাপত্তা বৃদ্ধি ও ঝুঁকি হ্রাস করেছে এবং শিল্প উৎপাদনে উদ্যোক্তা ও কর্মী হিসেবে নারীর অংশগ্রহণ নিশ্চিত হচ্ছে, যা নারীর উন্নয়ন ও নারীর ক্ষমতায়নের গতিকে ত্বরান্বিত করছে। |
| শিল্প উদ্যোক্তাদের প্রশিক্ষণ ও আনুষঙ্গিক সহায়তা প্রদান | বিসিক-এর ক্ষুদ্র ও কুটির শিল্প প্রশিক্ষণ ইনস্টিটিউট (স্কিটি)-এর মাধ্যমে নারী উদ্যোক্তাদের প্রশিক্ষণ প্রদান করা হয়ে থাকে। ফলে নতুন উদ্যোক্তা সৃষ্টি হয় এবং উৎপাদনশীলতা বৃদ্ধি পায়। শিল্প পার্কে প্লট প্রাপ্তিতে নারী উদ্যোক্তার অনুপাত নিশ্চিত করার মাধ্যমে দক্ষ নারী উদ্যোক্তা ও শ্রমিক গড়ে তোলার প্রয়াস নেয়া হয়েছে। |

**6.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

বাংলাদেশ শিল্প কারিগরি সহায়তা কেন্দ্র (বিটাক)-এর কার্যক্রম সম্প্রসারণপূর্বক ‍আত্মকর্মসংস্থান সৃষ্টি ও দারিদ্র্য বিমোচন এবং Skill for Employment Investment program (SEIP) প্রকল্পের আওতায় ৯৪০ জন নারীকে বিভিন্ন শিল্প প্রতিষ্ঠানে কর্মসংস্থানের ব্যবস্থা করা হয়েছে। ২০২৩-২৪ অর্থবছরে ১৪০০ জন নারীর কর্মসংস্থানের ব্যবস্থা করার পরিকল্পনা রয়েছে। বাংলাদেশ ক্ষুদ্র ও কুটির শিল্প কর্পোরেশন ৬৪টি জেলা কার্যালয়ে ১০৩৪ জন এবং ১৫টি দক্ষতা উন্নয়ন প্রশিক্ষণ কেন্দ্রে ৬৫৬ জন নারী উদ্যোক্তাদের দক্ষতা উন্নয়ন প্রশিক্ষণ প্রদান করেছে।

নারীদের হাতে-কলমে কারিগরি প্রশিক্ষণের মাধ্যমে কর্মসংস্থান সৃষ্টির লক্ষ্যে ২০২২-২৩ অর্থবছরে বিভিন্ন ট্রেডে ১৮৬৫ জন নারীকে প্রশিক্ষণ প্রদান করা হয়েছে। তন্মধ্যে ৮২০ জনের কর্মসংস্থানের ব্যবস্থা করা হয়েছে। বিসিক প্রশিক্ষণ ইনস্টিটিউট (বিটিআই), আর্থিক প্রণোদনা প্যাকেজ (৩টি পর্যায়) এর মাধ্যমে ১৩,১৯৯ জন অনগ্রসর মহিলাদের প্রশিক্ষণের মাধ্যমে দারিদ্র বিমোচন ও কর্মসংস্থানের ব্যবস্থা করেছে।

এ পর্যন্ত এসএমই ফাউন্ডেশন হতে 202২-2৩ অর্থবছরে ক্ষুদ্র, কুটির ও মাঝারি শিল্প উদ্যোক্তাদের মধ্যে ৪% সুদে ৪৪৩ কোটি টাকা (নারী সুবিধাভোগী ৮৭৭ জন এবং পুরুষ ৩১১০ জন) এবং ৯% সুদে ১২২ কোটি টাকা (নারী সুবিধাভোগী ৫২৪ জন এবং পুরুষ ১,৬৬২ জন) বিতরণ করা হয়েছে। সরকারের পক্ষ হতে বিসিক ১০০ কোটি টাকা ঋণ পেয়েছে। উক্ত ঋণের অর্থ বিতরণের ক্ষেত্রে ১০% নারীকে অগ্রাধিকার ভিত্তিতে ঋণ দেয়ার শর্ত রয়েছে। এ পর্যন্ত ১,৫৭৬ জন নারীকে ঋণ প্রদান করা হয়েছে এবং ৩৬০০ জনের কর্মসংস্থানের ব্যবস্থা করা হয়েছে।

**7.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* শিল্পে নিয়োজিত নারী উদ্যোক্তাদের যথাসময়ে উপযুক্ত ক্ষুদ্র ঋণ প্রাপ্তিতে বাধা;
* উৎপাদিত ক্ষুদ্র ও মাঝারি শিল্প পণ্যের বাজারজাতকরণের সুবিধার অভাব;
* বাজারসমূহে নারীবান্ধব পরিবেশের অভাব; এবং
* প্রয়োজনীয় কারিগরি সহায়তা ও বিভিন্ন প্রকার সহায়তা সার্ভিসের স্বল্পতা।

**8.0 ভবিষ্যৎ করণীয় সম্পর্কে সুপারিশ**

* ক্ষুদ্র, কুটির ও মাঝারি শিল্পে নারী শিল্পোদ্যোক্তারা যাতে নিজেদেরকে প্রতিষ্ঠিত করতে পারে সে জন্য প্রণোদনা ও আর্থিক সহায়তা প্রদানের বিষয় বিবেচনা করা;
* পার্বত্য জেলাসমূহে বিভিন্ন ট্রেডে নারী উদ্যোক্তাদের অগ্রাধিকারভিত্তিতে প্রশিক্ষণ প্রদান করা;
* ক্ষুদ্র ও কুটির শিল্প প্রশিক্ষণ ইনস্টিটিউট (স্কিটি)-এ নারী উদ্যোক্তাদের ব্যবস্থাপনা উন্নয়ন প্রশিক্ষণ প্রদান করা;
* বিসিক-এর বিদ্যমান ৬৪টি শিল্প সহায়ক কেন্দ্রে নারী উদ্যোক্তাদের ব্যবস্থাপনা উন্নয়ন প্রশিক্ষণ প্রদান করা এবং বিসিক-এর ১৫টি দক্ষতা উন্নয়ন প্রশিক্ষণ কেন্দ্রে নারী উদ্যোক্তাদের দক্ষতা উন্নয়ন প্রশিক্ষণ প্রদান; এবং
* বিসিকের নতুন বাস্তবায়িত শিল্পনগরীগুলোতে মহিলা উদ্যোক্তাদের জন্য ১০% প্লট বরাদ্দ দেয়া এবং মৌমাছি পালন প্রশিক্ষণ প্রদানের ক্ষেত্রে ৫০% নারীকে প্রশিক্ষণের আওতায় নিয়ে আসা।